65. ΑΠΟΦΑΣΗ ΠΡΟΕΔΡΟΥ ΒΟΥΛΗΣ Της 30 Νοεμ.- 3 Δεκ. 1993 (ΦΕΚ Α΄202) Δημοσίευση στην Εφημερίδα της Κυβερνήσεως αποφάσεως της Ολομέλειας της Βουλής «Για συμπλήρωση των περί μετακλητών υπαλλήλων διατάξεων του Κανονισμού της Βουλής (Μέρος Β΄- Προσωπικό)». ΄Εχοντας υπόψη: 1. Το άρθρ. 65 παρ. 1 του Συντάγματος σε συνδυασμό με το άρθρ. 150 του Υπηρεσιακού Κανονισμού της Βουλής. 1.Ζ.δ.63-65 Βουλή 2.Τα Άρθρ. 11 παρ. 4 και 118 παρ. 6 του Κανονισμού της Βουλής (Μέρος Α΄- Κοινοβουλευτικό). 3. Την από 22 Νοεμ. 1993 πρόταση του Προέδρου της Βουλής. 4. Το από 23 Νοεμ. 1993 πρακτικό-έκθεση της επί του Κανονισμού της Βουλής Επιτροπής. 5. Την κατά την ΙΔ΄ συνεδρίαση της 25 ης   Νοεμ. 1993 απόφαση της Ολομέλειας της Βουλής των Ελλήνων κατά την οποία ψηφίσθηκε ομόφωνα  η από 22 Νοεμ. 1993 πρόταση του Προέδρου της Βουλής «Για συμπλήρωση των περί μετακλητών υπαλλήλων διατάξεων του Κανονισμού της Βουλής (Μέρος Β΄Προσωπικό)». Παραγγέλλουμε τη δημοσίευση στην Εφημερίδα της Κυβερνήσεως της απόφασης αυτής, που έχει ως εξής: ΑΠΟΦΑΣΗ ΤΗΣ ΟΛΟΜΕΛΕΙΑΣ  ΤΗΣ ΒΟΥΛΗΣ ΤΩΝ ΕΛΛΗΝΩΝ Για συμπλήρωση των περί μετακλητών υπαλλήλων διατάξεων του Κανονισμού της Βουλής (Μέρος Β΄- Προσωπικό). «΄Αρθρο 1 Μετά το άρθρ. 32 του Κανονισμού της Βουλής (Μέρος Β΄- Προσωπικό) προστίθεται νέο άρθρο με το αριθμό 32 α που έχει ως εξής: ΓΡΑΦΕΙΑ ΤΕΩΣ ΠΡΟΕΔΡΩΝ ΤΗΣ ΒΟΥΛΗΣ ΄Αρθρ,32 α.- 1-2 (Για την κατάργησή τους βλέπε παρ. 8 άρθρ. 157 της 1737/10-10 Απρ. 1997, ΦΕΚ Α΄51, αποφ. Ολομ. της Βουλής, κατωτ. αριθ. 78). 3. Στους διατελέσαντες Προέδρους της Βουλής παρέχονται μηνιαίως από τη Βουλή έξοδα παραστάσεως, τα οποία ανέρχονται σε ποσοστό 80% επί των εκάστοτε εξόδων παραστάσεως του εν ενεργεία Προέδρου της Βουλής και υπό τους ιδίους όρους. Με την 3009/8-13 Ιουν. 1995, ΦΕΚ Α΄109, αποφ. Προέδρου της Βουλής ορίστηκε ότι : Η αληθής έννοια της παρ. 3 του άρθρ. 32 α του Κανονισμού της Βουλής (Μέρος Β΄- Προσωπικό) είναι ότι «Σε περίπτωση θανάτου διατελέσαντος Προέδρου Βουλής ο επιζών σύζυγος εξακολουθεί να λαμβάνει από τη Βουλή έξοδα παραστάσεως μειωμένα ματά 25% 4–5.(Για την κατάργησή τους βλέπε παρ. 8 άρθρ. 157 της 1737/10-10 Απρ. 1997, ΦΕΚ Α΄51, αποφ. Ολομ. της Βουλής, κατωτ. αριθ. 78). ¨Αρθρο 2 (Για την κατάργησή του βλέπε παρ. 8 άρθρ. 157 της 1737/10-10 Απρ. 1997, ΦΕΚ Α΄51, αποφ. Ολομ. Βουλής, κατωτ. αριθ. 78), ΄Αρθρο 3 Στο άρθρ. 35, όπως τροποποιηθέν ισχύει προστίθεται εδ. ε΄, που έχει ως εξής: «ε. Οι κείμενες διατάξεις για τη στελέχωση των γραφείων των γενικών γραμματέων Υπουργείων και των Γενικών Γραμματέων που προΐστανται Γενικών Γραμματειών, εφαρμόζονται όπως εκάστοτε ισχύουν και για το Γενικό Γραμματέα της Βουλής. Ειδικώς οι θέσεις που προβλέπονται από το άρθρ. 30 παρ. 9 του Νόμ. 1558/1985 (ΦΕΚ 137 Α΄/26.7.1985) μπορούν να μετατραπούν και σε θέσεις μετακλητών υπαλλήλων που συνιστώνται με ανάλογο εφαρμογή του εδ. δ΄της παρ. 6 του άρθρ. 32 σε συνδυασμό προς τις παρ. 3 έως 5 του ιδίου άρθρου και του άρθρ. 38». Βλέπε άνω εδ. ε σε συνδυασμό με άρθρ. 71 Νόμ. 1843/1991, Τόμ. 2 Α σελ. 316,936 όπως συμπληρώθηκε απ΄ την παρ. 19 άρθρ. 32 Νόμ. 2190/1994, Τόμ. 2 Α σελ. 318,203. ΄Αρθρο 4 Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως, με εξαίρεση την παρ. 4 του άρθρ. 1 αυτής, που αρχίζει από 22.10.1993.